Robertus Dei gratia lingonensis episcopus, uniuersis presentes litteras inspecturis salutem in Domino. Noueritis quod licet vir venerabilis et dilectus noster Petrus abbas Sancti Stephani diuionensis, nos apud Asnerias et apud Aheux aliquociens hospitaliter in domibus suis receperit nos plenissime confitemur quod in eisdem locis ius aliquod procurationis non habemus sed quidquid de receptione predicta nobis factum est ex sola libertate nobis fecit. Ne autem questio super hoc oriatur in posterum presentes litteras eidem abbati tradidimus sigilli nostri munimine roboratas. Datum anno Domini M°. CC°. tricesimo quinto mense iunio, die quarta post octabas Pentecostes.